**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**अतारांकित प्रश्‍न सं. 2648**

**सोमवार, 19 मार्च, 2018/28 फाल्गुन, 1939 (शक)**

**दिल्ली-जयपुर एक्सप्रैस वे का निर्माण**

**2648. श्री रामकुमार वर्माः**

क्या **सड़क परिवहन और राजमार्ग मंत्री** यह बताने की कृपा करेंगे किः

(क) क्या सच है कि सरकार दिल्ली और जयपुर के बीच पड़ने वाले एक्सप्रैस वे निर्माण को सर्वोच्च प्राथमिकता नहीं दे रही है;

(ख) सरकार द्वारा कब तक जमीनी कार्य शुरू कर दिया जाएगा;

(ग) यदि हां, तो तत्संबंधी ब्यौरा क्या है; और

(घ) यदि नहीं, तो इसके क्या कारण हैं?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री मनसुख एल. मांडविया)**

**(क)से(घ):** जी, नहीं। पहले भारत सरकार ने एनएचडीपी चरण-VI के तहत दिल्‍ली-जयपुर एक्‍सप्रेसवे की परियोजना को मंजूरी दे दी थी। हाल ही में, आर्थिक मामलों की मंत्रिमंडल समिति ने भारतमाला परियोजना चरण-। को मंजूरी दी है। एनएचडीपी चरण-VI को भारतमाला परियोजना के अंतर्गत सम्‍मिलित किया गया है और दिल्‍ली-जयपुर एक्‍सप्रेसवे प्रस्‍तावित एक्‍सप्रेसवे की सूची में शामिल है। दिल्‍ली जयपुर-एक्‍सप्रेसवे का व्‍यवहार्यता अध्‍ययन प्रगति पर है।

\*\*\*\*\*